മണലൂര് ഗവ. ഹയര് സെക്കന്ഡറി സ്കൂള് കെട്ടിട നിര്മ്മാണോദ്ഘാടനം കാഞ്ഞാണി: പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി കിഫ്ബി ഫണ്ടില് നിന്നും അനുവദിച്ച ഒരു കോടി രൂപ ഉപയോഗിച്ച് നിര്മ്മിച്ച മണലൂര് ഗവ. ഹയര് സെക്കന്ഡറി സ്കൂള് കെട്ടിട സമുച്ചയത്തിന്റെ നിര്മ്മാണോദ്ഘാടനം മുഖ്യമന്ത്രി പിണറായി വിജയന് ഓണ്ലൈനായി നിര്വഹിച്ചു. വിദ്യാഭ്യാസ മന്ത്രി വി. ശിവന്കുട്ടി അദ്ധ്യക്ഷത വഹിച്ച ചടങ്ങില് ധനകാര്യ മന്ത്രി കെ.എന് ബാലഗോപാല് മുഖ്യ പ്രഭാഷണം നടത്തി. സ്കൂള് അങ്കണത്തില് നടന്ന ചങ്ങില് ജില്ലാ പഞ്ചായത്ത് മെമ്ബര് വി.എന് സുര്ജിത്ത് അദ്ധ്യക്ഷനായി. മുരളി പെരുനെല്ലി എം.എല്.എ ശിലാഫലകം അനാച്ഛാദനം ചെയ്തു. പ്രിന്സിപ്പല് ഇന് ചാര്ജ് പ്രവീണ ദേവി കെ.വി, മണലൂര് പഞ്ചായത്ത് പ്രസിഡന്റ് പി.ടി ജോണ്സണ്, പുഷ്പ വിശ്വംഭരന്, സുശോഭ, ഷോയ് നാരായണനന്, ഇക്ബാല് തുടങ്ങിയവര് പങ്കെടുത്തു.